Martin Şlaff

Martin Şlaff (; ) — yəhudimənşəli Avstriya biznesmeni, "RHI Magnesita"nın əsas səhmdarı. O, 2023-cü ilə olan məlumata görə, Avstriyanın ən varlı şəxslərindən biri olmuşdur. Şlsffın sərvəti 2,8–3,2 milyard avro arasında qiymətləndirilir.

 Erkən həyatı 
Şlaff Vyanada sahibkar ailəsində anadan olmuşdur. Onun ailəsi İkinci Dünya müharibəsindən qalan yəhudi qaçqınları idi. Onun valideynləri köçkünlər üçün düşərgədə yaşayırdılar. O, Vyana İqtisadiyyat və Biznes Universitetində təhsil almış, 1975-ci ildə magistr diplomu əldə etmişdir.Jewish History Baden: Martin Schlaff, retrieved 22 November 2023

 İlk biznes layihələri 
Martin Şlaff 1976-cı ildə həyat yoldaşının köməyi ilə qərargahı Vyanada yerləşən "Robert Placzek" şirkətində pay əldə etmiş və 1987-ci ildə bu şirkət səhmdar cəmiyyətinə çevrildikdə kiçik menecer vəzifəsini tutmuşdur.Profil: Porträt: Der lange Weg des Martin Schlaff, 29 January 2005 Şirkət Şərqi Avropa ölkələri, əsasən Şərqi Almaniya, Macarıstan, Çexoslovakiya və Polşa ilə ağac və kağız ticarəti ilə məşğul idi. Martin Şlaff biznesini tədricən genişləndirərək yeni məhsul növləri, o cümlədən tekstil və kompüter texnikası təklif etməyə başlamışdır. Bu zaman o, Qərbin Varşava müqaviləsi ölkələrinə qoyduğu embarqonu dolanma yolları tapırdı., pages 221 to 223.

Dəmir pərdənin süqut etməsindən sonra Martin Şlaff biznesini yeni reallıqlara uyğunlaşdıraraq yenidən qurdu. 1997-ci ildə İerixonda kazino açmışdır və onun gəlirlərinin bir hissəsi Fələstin Muxtariyyəti hakimiyyətinə gedirdi. İsraildə qumarxanaların qadağan olması səbəbindən bu müəssisə İsraildən gələn qonaqlar sayəsində çiçəklənmişdir, lamin 2000-ci ildə İkinci intifada zamanı kazino bağlanmışdır.Jericho's casino may reopen after 21 years , Al Monitor, 17 March 2022

2001-ci ildə Martin Şlaff Bolqarıstanın mobil rabitə operatoru "Mobiltel"i Mixail Çernoqdan 800 milyon avroya satın almış və bir neçə il sonra bu şirkəti iki dəfə baha qiymətə satmışdır.Austrian executive bridges murky East-West gap, The Wall Street Journal, 2 August 2006, here quoted from ChinaDaily Eyni strategiyanı, lakin daha az gəlirlə, Serbiyanın "Mobtel" şirkəti ilə də təkrarlamışdır.

2007-ci ildə 30 ildən çox çalışdığı "Robert Placzek Aktiengesellschaft" şirkətindən çıxmışdır. 2010-cu ildə Lixtenşteyndə "Sigma Bank"ı təsis etmişdir.

 RHI Magnesita 
2006-cı ildə Şlaff öz "MS Private Foundation" şirkəti vasitəsilə maqnezitlərin hasilatı və emalı ilə məşğul olan RHI AG ("Radex-Heraklith Industriebeteiligungs AG") şirkətinin təxminən 6%-lik səhmini əldə etmişdir. Növbəti ilin sentyabrına qədər onun səhm paketi 26,47%-ə çatmışdır.

2017-ci ildə RHI AG əsas rəqibi olan Braziliyanın "Magnesita" şirkəti ilə birləşmişdir. Birləşmiş şirkət "RHI Magnesita" adlandırılməşdır. Baş qərargah Vyanada qalmışdır, lakin şirkət Vyana Fond Birjasını tərk edərək London Fond Birjasında qeydiyyatdan keçmiş və FTSE 250 İndeksinə daxil olmuşdu.

 Netvorkinq 
Bir çox ölkənin aparıcı siyasətçiləri ilə şəxsi tanışlığı sayəsində o, bir sıra hallarda beynəlxalq münaqişələrin həllində mühüm rol oynamışdır. Yəhudi olmağına baxmayaraq, Yasir Ərəfat və ya Müəmmər Qəddafi kimi ərəb liderləri tərəfindən ona hörmət edilirdi.

2003-cü ildə Ariel Şaron ilə əlaqələri sayəsində Avstriya ilə İsrail arasında münasibətlərin normallaşmasına kömək etmişdir. 2000-ci ildə geri çağırılmış İsrail səfiri Vyanaya qayıtmışdır. 2007-ci ildə onun vasitəçiliyi ilə Liviyada uşaqları qəsdən virusla yoluxdurmaqda günahlandırılan və ölüm cəzasına məhkum edilmiş 5 bolqar tibb bacısı azad edilmişdir.Der Standard: Geschäftsmann Martin Schlaff , 8 September 2010 2010-cu ildə İsrail xeyrinə casusluqda ittiham olunan yəhudi Rafael Haddadı Liviya həbsxanasından azad etdirməyə nail olmuşdur.The Jerusalem Post: Haddad story highlights efforts to recover Libyan assets , 13 August 2010

Həmçinin, Martin Şlaff xeyriyyəçi və kolleksiyaçı kimi tanınır. O, təxminən 5000 obyekt daxil olan antisemit artefaktlar kolleksiyası toplamış və 1993-cü ildə bu kolleksiyanı Vyana Yəhudi Muzeyinə hədiyyə etmişdir. In return, the City of Vienna awarded him a medal of honour.

 Ailəsi 
Şlaff üç dəfə evlənmişdir. Birinci həyat yoldaşı Syuzi Vizel "Robert Placzek" şirkətinin sahibi Fridrix Vizelin qızı olmuşdur. Bu şirkətdə onun sayəsində Şlaff pay əldə etmişdir, onların üç övladı var. İkinci həyat yoldaşı Andrea ilə iki övladı olmuşdur. Cütlük 2008-ci ildə boşanmış, Şlaff 200 milyon avro məbləğində "təzminat" ödəmişdir.Der Standard: Martin Schlaff soll "Scheidungsweltmeister" sein, 8 April 2008 Hazırkı həyat yoldaşı Barbara Keniqdir. Cütlük 2009-cu ildə evlənmiş və onların ümumi bir övladı var.The Jerusalem Post: Schlaff returns to Israel, 26 June 2015

 İstinadlar